Газета «Медицина для Вас» № 06 от 09.08.2023г

**Достық кабинетінде АИТВ-инфекциясы бойынша профилактикалық жұмыс**

**Достық кабинет**

Достық кабинеті – халықтың негізгі топтары және АИТВ-инфекциясымен өмір сүретін адамдарға жыныстық жолмен берілетін инфекцияларды диагностикалау және емдеу жүргізілетін арнайы ұйымдастырылған пункт.  Бұл кабинеттер еріктілік және құпиялылық қағидаттары бойынша тегін негізде жұмыс істейді.

**Халықтың негізгі топтары** ерекшеөмір салтына байланысты АИТВ-инфекциясын жұқтыру қауіпі жоғары болып саналады

Достық кабинетте халықтың негізгі топтары үшін мынадай қызметтер ұсынылады: – АИТВ-ға тексеру; – жыныстық жолмен берілетін инфекцияларға (ЖЖБИ) тексеру; – тазалық дәрежесіне микроскопиялық талдау; – созылмалы ЖЖБИ (хламидиоз, микоплазмоз, гонорея, трихомониаз, HSV)ПТР диагностикасы; – вирустық гепатиттерге тексеру; – ЖЖБИ  емдеу; -АИТВ-инфекциясының (ЖКП) жанасуға дейінгі профилактикасы; – дерматовенеролог, гинеколог, психолог қызметтері; – жеке қорғаныс құралдарын беру (презервативтер).

**Алдын алу** АИТВ-ның таралуын ескерту жөніндегі негізгі іс-шаралар АИТВ жұқтыру мәселесінде тұрғындарды қауіпсіз мінез-құлық дағдыларына үйрету болып табылады. Белгілі бір ерекше мінез-құлықты немесе өмір салтымен ерекшеленетін кейбір тұрғындар тобы АИТВ жұқпасын анағұрлым жоғары қауіпті жұқтыруға тап болуы мүмкін.

АИТВ жұқпасынан вирустың қасиетін, оның берілуі мен алдын алу шараларын біле отырып, өзіңді қорғауға болады.

Вирус сыртқы ортаның белсенді факторларының әсеріне аз тұрақты, мысалы 56°С температурада жарты сағат,100°С-та 1-2 сағат ішінде белсенділігі жойылады.

Инелер мен шприцтердегі кеуіп қалған қан, сондай-ақ наркотикалық дәрі-дәрімектердің ерітіндісінде өзінің белсенділігін 3 аптаға дейін және (бөлме температурасында) одан көп сақтауы мүмкін, тіпті айға дейін cозылуы мүмкін оқиғалар қатары бар, оның таралуы есірткіні инемен тұтынушылар арасында таралуына себепші болған маңызды факторлардың бірі болып табылады.

Жыныстық жолмен берілетін инфекциялар (ЖЖБИ) бар болған жағдайда, АИТВ жұқпасының берілу қауіпі жыныстық байланыс кезінде 2-5 есеге артады. Ашық жарасы бар (мысалы, ұшық) жыныстық жолмен берілетін инфекциялар болған кезде, тіпті қауіпті.

**АИТВ жұқпасының бірнеше берілу жолдары бар**:

- қорғалмаған жыныстық қатынас (презервативсіз);

- шприц, ине және басқа да егу құралдарын бірлесіп немесе қайтара қолдану, татуировка және пирсингке арналған залалсыздандырылмаған құрал-жабдықтарды пайдалану;

- АИТВ жұқтырған ана жүктілік кезінде, босану және емшекпен емізу кезінде балаға жұқтыру.

**АИТВ мына жағдайларда берілмейді**:

- жәндік шаққанда;

- құшақтасып, қол алысқанда;

- монша, ванна, бассейн, әжетхананы бірлесіп қолданғанда;

- төсек-орын, ыдыс-аяқ және басқа да тұрмыстық заттарды бірлесіп қолданғанда;

- түшкіргенде және жөтелгенде;

- достастық сүйісулерде.

**АИТВ-ның жыныстық жолмен берілуінің алдын алу**:

Кепілденген сапалы презервативтер жыныстық жолмен берілетін инфекциялардан (ЖЖБИ), соның ішінде АИТВ-дан қорғану үшін қазіргі уақытта бірден бір қол жетімді өнім болып отыр.

Жыныстық байланыс кезінде үнемі презерватив пайдалану қазіргі уақытта гомосексуальды, сонымен гетеросексуальды байланыс кезінде де жұқтырудан сақтайтын ең сенімді тәсіл болып табылады.

Анальды жыныстық қатынас кезінде, жыртылу қауіпі жоғары болатын, презерватив көбіне механикалық әсерге түсу барысында, неғұрлым төзімді (көбінесе арнайы белгісі болады) презервативтер және майлағыш заттарды (любрикант) пайдалану ұсынылады.

**Астана қаласы әкімдігінің**

**«АИТВ инфекциясының**

**алдын-алу орталығы» МКҚК,**

**сенім пунктінің медбикесі**

**Аубакирова Галия Картаевна**